शीतल फाइबर्स हादसा: एसआईटी चीफ माहल की गवाही के बाद कोर्ट देगी फैसला
फोकलप्वांइटमें करीब पौने चार साल पहले शीतल फाइबर्स में हुए हादसे की सुनवाई एसीजेएम दीपक चौधरी की कोर्ट में हुई। कोर्ट फैसला देने से पहले हादसे की जांच के लिए बनाई गई एसआईटी के चीफ पीपीएस नवजोत सिंह माहल की गवाही सुनना चाहती है। कोर्ट ने तब के एडीसीपी (एच) नवजोत सिंह माहल को समन जारी कर 6 जनवरी को बुलाया है।
केस की सुनवाई को लेकर उद्योगपति शीतल विज और केस के अन्य आरोपी कोर्ट में मौजूद थे। हालांकि डिफेंस और प्रॉसीक्यूशन की गवाहियां कंपलीट हो गई हैं। हादसे में कुल 23 मजदूर मारे गए थे और 62 मजदूर जख्मी हुए थे। केस में लाजपत नगर के रहने वाले उद्योगपति शीतल विज, ठेकेदार संतोखपुरा के राम सिंह, हंसराज, ज्योति नगर के सरवन सिंह, रंधावा मसंदा के रंजीत सिंह और पठानकोट के जगदीश सिंह को आरोपी बनाया गया था। सभी केस में जमानत पर हैं। 15 अप्रैल 2012 की रात शीतल फाइबर्स की चार मंजिला इमारत गिर गई थी।
नवजोत सिंह माहल
तब केपुलिस कमिश्नर गौरव यादव ने मामले को लेकर एडीसीपी नवजोत सिंह माहल, एसीपी बलकार सिंह और एसएचओ बिमल कांत आधारित एसआईटी बनाई। रिपोर्ट में कहा गया था -16 अप्रैल को गैर इरादतन हत्या का केस दर्ज कर शीतल विज को अरेस्ट किया था। शीतल ने पूछताछ में माना था कि हादसाग्रस्त फैक्टरी की तीन मंजिला इमरात ज्योति नगर के ठेकेदार सरवण सिंह और चौथी मंजिल संतोखपुरा के राम सिंह और हंसराज ने बनाई थी। फैक्टरी की उत्तर दिशा में पिलर और नींव खोदने के लिए पठानकोट के जगदीश की जेसीबी मशीनों का इस्तेमाल किया गया था। ठेकेदारों ने ज्यादा मुनाफा कमाने के लिए इमारत में घटिया मटेरियल लगाया गया था। एसआईटी ने कहा था कि जख्मी मजदूरों की स्टेटमेंट ली गई। किसी ने भी शीतल विज के खिलाफ गवाही नहीं दी। एसआईटी ने जांच रिपोर्ट में कहा था कि फैक्टरी के मालिक की जिम्मेदारी बनती थी कि वह समय-समय पर फैक्टरी का मुआयना इंजीनियर से करवाते लेकिन उन्होंने ऐसा नहीं किया। फैक्टरी के मालिक विज के बेटे अभिषेक विज का दफ्तर भी हादसाग्रस्त फैक्टरी में था। इसलिए केस में गैर इरादतन हत्या की धारा-304 नहीं बनती लेकिन फैक्टरी के मालिक होने के नाते वह हादसे के लिए जिम्मेदार है चूंकि उन्होंने कोताही बरती है। पुलिस ने आईपीसी की धारा-304 (कोताही) लगाकर चालान पेश कर दिया था।
कोर्ट में पेशी के लिए जाते हुए शीतल विज। 6 जनवरी को होगी केस की अगली सुनवाई।
hin_Deva hin_Deva hin_Deva mai_Deva hin_Deva hin_Deva